*Ő így válaszolt: „Ki az, Uram, hogy higgyek benne?” (Jn 9,36)*

Hirtelen felszakad ez a kérdés ebből az emberből, vajon ki lehet Ő? Tudnom kell, kiben hiszek. Nem lehet a hitet csak az érzésekre alapozni. De ugyancsak nem elég a cselekedet, az elv, a cél. Ha hiszek valamiben az olyan legyen, ami tartós, ami hatással van a tágabb környezetre esetleg az egész világra. A hitet csak időtálló dolgokba érdemes fektetni. Az, ami változik, módosul vagy teljesül, a hit számára nem kihívás. Mit kezdjek a változással? Előröl mindent?

Jézusban a hited szilárd alapokon áll. Ő nem változik, mert nincs szüksége fejlődésre, Ő tökéletes.

Nála a változásnak árnyéka sincs. Az Ő jelenléte van a legnagyobb hatással a teremtettségre. Méltó rá, hogy Benne higgy! Ez a hit megváltoztatja az életedet is és egyértelműen jó irányba. *Vadon Gyula*